Rikunarita-ORG/Wikinium huggingface dataset:
# Paleontologie

**Paleontologie** es li scientie pri prehistoric flora e animalité baset sur li excavation e li studie de fossiles. It in parte coincide con geologie (pri li lapidés) e biologie (zoologie). Fossiles es usualmen calce petrificat (conches e helices), restes de ossages e microorganismes contenet in it.
# Biologie

Li término **"biologie"** posse haver pluri definitiones.

* Biologie es ante omnicos li studie del vivent entes, queles on conosse sur li planete Terra. Ma li distintion ínter vivent e ne-vivent organismes es quelcvez desfacil (vide víruses, viroides e priones).
* In un plu larg sense, biologie o *li scienties del vive* es li gruppe de disciplines, classic e modern, queles studia li structuras, li functiones e li nivelles de organisation (molecules, cellules, organismes e lor circumité) de vivent entes.
* Biologie es anc li studie del evolution de vivent entes, de lor relationes con unaltru e con lor circumité, e anc de lor trates queles es util al hom (aplicationes agricultural, medical, farmaceutic, chimic … )

#### Principal disciplines

Proque li subjecte es extremmen vast, li studie de biologie besona esser disdividet ad-in plu micri temas. Un possibil vise-punctu, un poc "reductionistic" ma havent li avantage de clarificar li temas, consiste in definir li nivelles de organisation. Por atinger un plu global comprension de biologie, "pontes" es talmen creat ínter li diversi disciplines.

| Nivelle de observation | Exemples | Disciplines |
| --- | --- | --- |
| moleculari | biologic molecules : proteines, DNA | organic chimie, biochimie, moleculari biologie |
| microscopic | componentes del cellul | cellulari biologie, citologie |
| … | cellules, unicellulari organismes | microbiologie |
| … | organes, histes | fisiologie, histologie |
| macroscopic | organismes, individues | biologie de organismes, anatomie, etologie |
| populational | colonias, populationes, metapopulationes | biologie de populationes, genetica de populationes |
| specific | specie | filogeografie... |
| super-specific | gruppes de species, ecosistemas | ecologie, filogenie |

Altri disciplines es asociat al biologie, p. ex. genetica o *li scientie de hereditá*.

Un del clave-conceptiones de biologie es li principie de evolution. Filogenie tracia li evolution de organismes e paleontologie studia fossil organismes e efortia traciar lor evolution. Ti disciplines es afin a taxonomie (o sistematica), quel have quam scope li classification de vivent entes por arangear les in gruppes (families, géneres, species, rasses, etc.) suficentmen homogen por esser comparat ínter unaltru in témpor e spacie.

#### Temas ligat a biologie

Anatomie -- Antropologie -- Astrobiologie --
Biochimie -- Biofisica -- Biogeografie -- Bioinformatica --
Biotecnologia -- Botanica -- Cellulari biologie --
Citologie -- Cronobiologie --
Ecologie -- Embriologie -- Endocrinologie -- Etologie --
Famosi biologos -- Farmacie -- Farmacologie -- Filogenie -- Fisiologie -- Genetica --
Histologie --
Imunologie --
Medicina -- Microbiologie -- Micologie -- Moleculari biologie --
Neuroscienties --
Paleontologie --
Sistematica --
Taxonomie -- Teorie de evolution -- Toxicologie -- Zoologie

## * Animalia - Bos primigenius taurus
* Planta - Triticum
* Fungi - Morchella esculenta
* Stramenopila/Chromista - Fucus serratus
* Bacteria - Gemmatimonas aurantiaca (- = 1 Micrometer)
* Archaea - Halobacteria
* Virus - Gamma phage
# Metode scientific

Li **metode scientific** es li studie sistematic, controlat, empiric e critic de hipotetic propositiones pri alegat relationes inter diferent fenomenes natural e es li mecanisme employat in li scienties experimental por validar o invalidar un teorie, per medie del experimentation o del observation.

Hay du pilares basic del metode scientific. Li prim de ili es li reproductibilitá, in altri paroles, li capacitá de repetir un determinat experiment in qualcunc loco e per qualcunc person. Ti pilar employa por su practica, essentialmen, li comunication e li publicitá del resultates obtenet.

Le secund pilar es li falsificabilitá (refutabilitá). In altri paroles, que chascun proposition scientific deve haver li possibilitá de esser falsificat (refutat). To implica que on posse designar experimentes queles in li casu de dar resultates diferent a ti predit vell negar li hipotese quel on verifica.

In li actualitá li resultates del resercha scientific es publicat in revistas scientific specialisat pos criticas o comentaries de altri expertes, corectiones del autores e anc verification del experimentes per altri equipes de resercha. Al sam témpore, it comensa a esser usual que on publica les in li rete (Internet) al sam témpor que in li jurnales scientific.

Li metode scientific adapta se de manieres diferent secun li scientie. In geologia historic on ne posse far experimentes proque li processe es plu long quam li vive del reserchator, li objecte posse esser plu grand quam qualcunc laboratoria, e li processes passate es irrepetibil in conditiones identic. Vice far experimentes on fa experientie in li principies basic, quel permisse comparationes con factes actual e experimentabil.
# Geografie

**Geografie** es li studie del superficie del Terra.

Li geografes ne limita se a cartografie – li studie de landcartes. Ili efortia ne solmen etablisser to quo on posse trovar sur Terra e u on posse trovar it, ma anc **explicar** li present organisation de tal coses. Ili efortia determinar:

* **lor causes**, tam natural quam homan, e
* **lor consequenties**.

## Principal branches

Classicmen, on distinte:

* matematic geografie
* fisic geografie
* homan geografie

In recent annus, on deve adjunter:

* geopolitica
* spacial economica (un dominia de economic geografie e de microeconomica quel studia li questiones de **economic localisation**, e li economic relationes inter li mundal (globalisation) e li local)

## Historie de geografie

Li grecs es li unesim civilisation conosset quel hat studiat geografie, simultanmen con scientie e filosofie. Thales, Herodotus, Eratosthenes, Hipparchus, Aristoteles, e Ptolemaeus aportat majori contributiones al discipline. Li Romanes aportat nov tecnicas quande ili fat cartes de nov regiones.

Durante li medievie, arabic geografes, p.ex. Idrisi, Ibn Battuta, et Ibn Khaldun conservat e inrichat li grec-roman heredage. Li interesse por geografie in Europa esset reviventat per li viages de Marco Polo in li 13esim secul, qui viageat mem til China durant su explorationes. Del 15esim til li 18esim secul, grand expeditiones, sovente marin, imensmen expandet li conossentie del planete. On posse citar, intra mult altris, li expeditiones de Vasco de Gama, Cristoforo Colombo, Fernão de Magalhães (Magellan) e James Cook. Cartografie progressat ye li sam témpor, per nov metodes, per solid teoric fundamentes, e per li quantitá de nov conossenties aportat per exploration. Li cartes del munde del *Geographica Generalis*, per Bernard Varenius et tis de Gerardus Mercator ilustra to tre clarmen.

In li 18esim secul, geografie esset aconosset quam un separat discipline, instructet in universitás. Durante li passat du secules, on ha videt un explosion de nov tecnicas e conossenties. Existe ligas tre fort ínter geographie, e scienties quam geologie, botanica, climatologie, etc.

## Vide anc

* Liste del regiones del munde
* Liste del landes del munde
* Liste del lingues del munde
* Liste del nómines del habitantes del landes del munde
* Terminologie international
* Liste de altri terminos geografic

|  |
| --- |
| **Continentes e regiones del munde** |
|  America del Nord |  Europa |  Eurasia |  Asia |
|  América |  Eurafrasia |  Oceania |  Australia |
|  America del Sud |  Africa |  Antarctic | Li supercontinentes geologic : Gondwana • Laurasia • Pangea • Rodinia |
# Ecologie

**Ecologie** es un scientie quel studia li relationes inter li organismes e lor circumité. Ti circumité posse esser altri vivent entes o factores quam li clima. Li *ecologie* es un branch del biologie. Anc li relationes inter li homes e li natura es tre important por li *ecologie*.

Li parol *ecologie* origina ex li grec e significa *studie del menage (οἶκος, dom, e λογία, studie de).*

Hodie li parol ecologie es anc usat quam sinonim por li circumité e li protection del circumité.
# Lesbos

Li insul Lesbos in de Grecia
Lesbos
**Lesbos** o anc *Lesvos* (grec *Λέσβος*, turc *Midilli Adası*) es un insul de Grecia in li Egea Mare del Mediterraneo. Li insul es situat in li ost del Egea Mare vis-a-vis de Turcia. Li max curt distantie inter li costa de Turcia e li insul Lesbos es solmen 15 kilometres. Secun li administration Lesbos apartene al Discricte Egea Mare Nord e forma li Regional Districte Lesbos.

Li insul Lesbos have 86.436 (2011) habitantes e un area de 1.633,83 quadrat-kilometres. Secun li area Lesbos es li triesim max grand insul de Grecia e li ottesim max grand insul del Mediterraneo. Li cité capital de Lesbos es Mitilene.

Desde li annu 1912 Lesbos apartene a Grecia. Desde li annu 2015 Lesbos es un preferet destination de refugitores de Siria e altri states del Proxim Ost.

Li parol lesbian por homosexual féminas es derivat del nómine del insul pro que li antiqui poeta Sappho origina del insul Lesbos.